דף הבית >>> כתבות מדור צמ"ה >>> סנדביק רוכשת חברה לציוד כרייה תת קרקעי חשמלי.
סנדביק רוכשת חברה לציוד כרייה תת קרקעי חשמלי I מאת: מערכת דיזל פאוור I פורסם: 24/01/19.
Sandvik רכשה את Artisan. חברה בבעלות פרטית המייצרת ציוד כרייה תת קרקעי מופעל על ידי סוללות, בסיסה בקליפורניה, ארה"ב. טכנולוגיית הליבה היא מארזי סוללות, מנועים חשמליים, הנעה אלקטרונית, תוכנה ומערכות בקרה. הכלים התת קרקעיים של Artisan (מעמיסים ומשאיות עפר) מספקים עוצמה גבוהה, אמינות גבוהה וחיי סוללה ארוכים.
"אני שמח לראות את הרכישה האסטרטגית של Artisan כל כך מהר לאחר הפתיחה של מרכז הפיתוח והחדשנות שלנו בטורקו, פינלנד, בשנת 2018. זה עולה בקנה אחד עם השאיפה שלנו להיות מובילי שוק בהינע חשמלי ופתרונות לעולם הרכב.", אומר לארס אנגסטרום (Lars Engström) נשיא, Sandvik כרייה.
Artisan תהיה חטיבה עסקית של ציוד העמסה ושינוע וחומרים בתוך Sandvik כרייה וטכנולוגיה.
"השטח בו נמצאת Artisan הוא פיתוח מוביל של כלי רכב חשמליים, דריסת הרגל החדשה של מרכז המחקר והפיתוח שלנו תשלים את המיומנויות שיש לנו בפינלנד, שילוב של ידע ומיומנויות יוצר פלטפורמה חזקה מאוד", אומר מאטס אריקסון, מחברת סנדביק.
Artisan היא חברת הזנק אשר בשנת 2017 הציגה הכנסות של 12.3 מיליון דולר ומנתה כ- 60 עובדים. הצדדים הסכימו לא לגלות את מחיר הרכישה. העסקה צפויה להיסגר במהלך הרבעון הראשון של שנת 2019.